Diari Oficial de la Generalitat Valenciana


Sumari del DOGV 6598, del 31-08-2011 (2011/9073)

RESOLUCIÓ de 29 d'agost de 2011, del conseller de Governació, per la qual es concedeixen ajudes a les escoles de música dependents de corporacions locals o d'entitats privades sense ànim de lucre, per a l'exercici 2011, convocades mitjançant Ordre 16/2010, de 23 de desembre, de la Conselleria de Governació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6598

Data del DOGV
:   31-08-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9073


Data del document
:   29-08-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 d'agost de 2011, del conseller de Governació, per la qual es concedeixen ajudes a les escoles de música dependents de corporacions locals o d'entitats privades sense ànim de lucre, per a l'exercici 2011, convocades mitjançant Ordre 16/2010, de 23 de desembre, de la Conselleria de Governació. [2011/9073]  
Vistes les actuacions realitzades en la Conselleria de Governació per a la tramitació i resolució dels expedients incoats a partir de les sol·licituds presentades a la convocatòria d'ajudes per a les escoles de música dependents de corporacions locals o d'entitats privades sense ànim de lucre, per a l'exercici 2011, aquesta es resol basant-se en els següents  
  
Antecedents de fet  
Primer. Mitjançant Ordre de 23 de desembre de 2010, de la Conselleria de Governació, es van convocar ajudes per a les escoles de música dependents de corporacions locals o d'entitats privades sense ànim de lucre, per a l'exercici 2011 (DOCV núm. 6427, de 29.12.2010).  
La convocatòria té com a objecte la concessió d'ajudes a fi de contribuir parcialment a les despeses derivades de la contractació i alta en la Seguretat Social del personal docent de les escoles de música i, també, a despeses de personal no docent o d'altres despeses corrents de les escoles esmentades, durant l'exercici 2011.  
Segon. Vistes les sol·licituds presentades, després d'un estudi previ dels expedients, es va procedir a valorar quines sol·licituds havien de ser admeses a tràmit i quines no, així com les que havien de ser objecte de requeriment per a millorar-les o esmenar-les i, si és el cas, acompanyar la documentació preceptiva.  
Tercer. La Comissió de Valoració s'ha reunit el dia 29 d'agost de 2011, i en única sessió s'ha decidit valorar aquelles sol·licituds presentades. S'ha exposat, així mateix els criteris seguits a l'efecte de valorar els expedients i baremació de les sol·licituds segons el que estableixen les bases de la convocatòria, quedant ratificats per la Comissió de Valoració els criteris exposats. S'hi va donar compte d'aquelles sol·licituds no admeses a tràmit i d'aquelles que es van presentar fora de termini.  
  
Quart. Després de l'anterior, la Comissió Avaluadora en va elaborar proposta de resolució de conformitat amb el que preveu la base sèptima de la convocatòria, coincidint la citada proposta amb les decisions adoptades en esta resolució.  
  
Fonaments de dret  
Primer. de conformitat amb el que preveu l'article 12 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, i l'article 5 del Decret 100/2007, de 13 de juliol, del Consell, modificat per Decret 115/2010, de 27 d'agost, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'ordre esmentada és el conseller de Governació. Els expedients incoats com a conseqüència de les sol·licituds d'ajudes s'han tramitat de conformitat amb el que estableixen les bases de la convocatòria de l'Ordre de 23 de desembre de 2010, de la Conselleria de Governació, i la resolució es dicta d'acord amb el que estableix la base sèptima de l'esmentada convocatòria.  
  
Segon. La base sisena de la convocatòria estableix que el procés de selecció consistirà en la valoració dels expedients presentats i l'assignació de l'import de les ajudes previstes en l'esmentada ordre, tenint en compte les bases de la convocatòria i els criteris continguts en aquesta.   
  
Tercer. Les sol·licituds presentades seran valorades per una Comissió Avaluadora constituïda segons allò que s'ha determinat en la base cinquena de la convocatòria.  
Quart. Segons el punt segon de l'ordre de la convocatòria que regula la concessió de les ajudes convocades, en el seu paràgraf 2n diu: el projecte de Llei de Pressupostos de la Generalitat per a l'exercici 2011 conté la línia de subvenció T1576000 en el capítol IV, destinat a l'esmentada finalitat, per un import de 4.500.000,00 euros. No obstant això, l'import global màxim de les subvencions quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat per a l'exercici 2011.  
Cinquè. De conformitat amb el que disposa la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la llei esmentada; la Llei 5/1983, de 30 de desembre, del Consell, el text refós de la Llei d'Hisenda Pública, de la Generalitat, aprovat per Decret Legislatiu de 26 de juny de 1991, a proposta de la Comissió de Valoració d'esta convocatòria, i fent ús de les atribucions que tinc conferides, resolc:  
  
Primer  
Denegar les sol·licituds formulades per les escoles de música dependents de corporacions locals o d'entitats privades sense ànim de lucre relacionades en l'annex I, per les causes que s'hi especifiquen.  
  
  
Segon  
Concedir a les escoles de música dependents de corporacions locals o d'entitats privades sense ànim de lucre incloses en l'annex II, ressenyades per ordre decreixent de puntuació en la suma total del procés de selecció, una ajuda econòmica, en la quantia que s'expressa, per a contribuir parcialment a les despeses derivades de la contractació i alta en la Seguretat Social del personal docent de les escoles de música i, també, a despeses de personal no docent o d'altres despeses corrents de les escoles esmentades, durant l'exercici 2011.  
  
Tercer  
No admetre a tràmit les sol·licituds relacionades en l'annex III, per no ajustar-se la sol·licitud d'ajuda a la requerida per a escoles de música dependents de corporacions locals o d'entitats privades sense ànim de lucre.  
  
Contra la present resolució, que posa fi a la via administrativa podrà interposar-se recurs potestatiu de reposició davant el conseller de Governació, d'acord amb el que disposen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé cabrà plantejar directament recurs contenciós administratiu en el termini de dos mesos a partir de l'endemà de la notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que disposen els articles 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 29 d'agost de 2011.- El conseller de Governació: Serafín Castellano Gómez.Annex I  
  
Sol·licituds excloses per haver presentat la sol·licitud fora de termini  
  
SOCIETAT UNIÓ MUSICAL DE SANT ISIDRE  
  
  
  
Annex II  
  
Sol·licituds beneficiàries de la subvenció  
  
  
  
  
  
  
Annex III  
  
Sol·licituds no admeses a tràmit per incomplir el que establix la base 2ª de l'orde de convocatòria  
  
ESCOLA DE MÚSICA SANTA CECÍLIA DE CULLERA   
  
  
Sol·licituds no admeses a tràmit per no ajustar-se la sol·licitud a les bases de la convocatòria   
  
ESCOLA MUNICIPAL DE MÚSICA DE RÓTOVA   
ESCOLA MUNICIPAL DE MÚSICA DE MASSAMAGRELL  
UNIÓ MUSICAL DE BENIDORM  
ESCOLA DE MÚSICA SANTA CECÍLIA DE OLIVA  
SOCIETAT INSTRUCTIVA UNIÓ MUSICAL DE XERESA  
SOCIETAT ARTÍSTICO MUSICAL LA UNIÓ DE QUART DE POBLET  
CENTRE INSTRUCTIU MUSICAL SANTA CECÍLIA DE PUÇOL  
  
  
\* \* \* \* \*  
  
  
Anexo I  
  
Solicitudes excluidas por haber presentado la solicitud fuera de plazo  
  
SOCIEDAD UNIÓN MUSICAL DE SAN ISIDRO  
  
  
Anexo II  
  
Solicitudes beneficiarias de la subvención  
  
  
  
  
  
  
Anexo III  
  
Solicitudes no admitidas a trámite por incumplir lo establecido en la base 2ª de la orden de convocatoria  
  
ESCUELA DE MÚSICA SANTA CECILIA DE CULLERA  
  
  
Solicitudes no admitidas a trámite por no ajustarse la solicitud a las bases de la convocatoria  
  
ESCUELA MUNICIPAL DE MÚSICA DE RÓTOVA  
ESCUELA MUNICIPAL DE MÚSICA DE MASSAMAGRELL  
UNIÓN MUSICAL DE BENIDORM  
ESCUELA DE MÚSICA SANTA CECILIA DE OLIVA  
SOCIEDAD INSTRUCTIVA UNIÓ MUSICAL DE XERESA  
SOCIEDAD ARTÍSTICO MUSICAL LA UNIÓ DE QUART DE POBLET  
CENTRO INSTRUCTIVO MUSICAL SANTA CECILIA DE PUÇOL